**SVEUČILIŠTE U ZAGREBU**

**STOMATOLOŠKI FAKULTET**

**GUNDULIĆEVA 5**

**10000 ZAGREB**

**OIB: 70221464726**

**RKP: 01870**

**OBRAZLOŽENJE OPĆEG DIJELA USKLAĐENOG FINANCIJSKOG PLANA ZA**

**2025.-2027. GODINU**

**PRIHODI I PRIMICI**

Ukupno planirani prihodi za 2025. godinu iznose 9.840.572 eura, procjena za 2026. godinu iznosi 9.824.810 eura dok za 2027. procjena iznosi 9.861.030 eura. Najveći dio prihoda odnosi se na izvore 11 i 43. Na izvoru 11 prihodi iznose 7.792.848 eura, usklađeni su s konačno usvojenim Državnim proračunom koji je usvojio Hrvatski sabor.

Na izvoru 31 planirani prihodi iznose 325.950 eura, projekcija za 2026. iznosi 329.210 eura dok za 2027. projekcija iznosi 332.504 eura. Najveći dio prihoda planiran je od izvođenja tečajeva trajne izobrazbe, obavljanja razdoblja prilagodbe u postupcima priznavanja inozemnih stručnih kvalifikacija i provjere kompetentnosti, sponzorstva te najma. Prihodi i projekcije su planirani u manjim iznosima u odnosu na ranije godine jer se stupanjem na snagu Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva znanosti, obrazovanja i mladih (NN 79/24) i Pravilnika o mjerilima i načinu korištenja namjenskih prihoda proračunskih korisnika iz nadležnosti Ministarstva znanosti, obrazovanja i mladih (NN 79/24), školarine studenata i druge naknade polaznika svih obrazovnih programa klasificiraju u izvor 43 – ostali prihodi za posebne namjene.

Na izvoru 43 planirani su prihodi za 2025. i projekcije u jednakom iznosu 1.600.000 eura za sve tri godine. Najveći dio prihoda odnosi se na prihode od školarine studenata studija Dentalne medicine na engleskom jeziku te prihoda od školarina studenata svih obrazovnih programa (doktorski, specijalistički).

Na izvoru 52 planirani su prihodi za 2025. godinu od Hrvatske zaklade za znanost (HRZZ) u iznosu 100.074 eura za projektno financiranje znanstvene djelatnosti te financiranje programa doktoranada i poslijedoktoranada zaposlenih na teret HRZZ-a. Prihodi u 2026. i 2027. godini su manji zbog završetka određenih projekata.

Na izvoru 61 planirani su prihodi za 2025. i projekcije u jednakom iznosu 21.000 eura za sve tri godine. Planirani prihodi sastoje se od namjenskih donacija neprofitnih organizacija za studentske programe, tekućih donacija od trgovačkih društava, te kapitalnih donacija.

Na izvoru 71 planirani su prihodi i projekcije od otkupa stanova za sve tri godine u jednakom iznosu 700 eura.

**RASHODI I IZDACI**

Ukupno planirani rashodi za 2025. godinu iznose 10.252.357 eura, procjena za 2026. godinu iznosi 10.251.714 eura dok za 2027. procjena iznosi 10.303.085 eura. Najveći dio rashoda odnosi se na izvore 11 i 43.

Na izvoru 11 planirani rashodi za 2025. godinu iznose 7.792.848 eura. Najveći dio namijenjen je za rashode za zaposlene, rashode za provedbu projekata potpora znanosti, nabavu materijala za izvođenje nastave i vježbi za studente, te pokrivanje dijela materijalnih rashoda za normalno funkcioniranje Fakulteta.

Na izvoru 31 planirani rashodi iznose 325.950 eura, projekcija za 2026. iznosi 329.210 eura dok za 2027. projekcija iznosi 332.504 eura. Najvećim dijelom rashodi se odnose na pokrivanje troškova kod organizacije i izvođenja tečajeva trajne izobrazbe, stručnog usavršavanja, znanstveno istraživačkih i materijalnih troškova.

Na izvoru 43 planirani rashodi za 2025. godinu iznose 2.011.785 eura, procjena za 2026. iznosi 2.026.904 eura i 2027. iznosi 2.042.055 eura. Najveći dio rashoda odnosi se na rashode za zaposlene i vanjske suradnike zbog suradnje kod izvođenja studija Dentalne medicine na engleskom jeziku, na materijalne rashode, tekuće i investicijsko održavanje te nabavu dugotrajne imovine.

Na izvoru 52 planirani rashodi za 2025. godinu iznose 100.074 eura. Najvećim dijelom se odnose na materijalne rashode za provođenje projekata te za zaposlene na projektima Hrvatske zaklade za znanost. Procjena rashoda u 2026. godini znatno je manja 28.934 eura, te u 2027. iznosi 25.881 eura zbog završetka određenih projekata.

Na izvoru 61 planirani rashodi za 2025. godinu iznose 21.000 eura. Najvećim dijelom se odnose na provođenje aktivnosti namjenskih donacija koje financiraju neprofitne organizacije za provedbu studentskih projekata.

**PRIJENOS SREDSTAVA IZ PRETHODNE U SLJEDEĆU GODINU**

Donos planiranih sredstava u 2025. godinu iznosi 2.232.809 eura. Najveći dio se odnosi na izvor 43 donos prihoda od studija Dentalne medicine na engleskom jeziku i od prihoda doktorskog i specijalističkih studija koji iznosi 2.131.252 eura. Namijenjen je za plaćanje rashoda nastalih u 2024. godini koji će se podmiriti u 01. mjesecu 2025. godine, za tekuće i investicijsko održavanje, odlaske na znanstvene kongrese, objavu znanstvenih radova te dodatna ulaganja u opremu. Odnos sredstava u 2026. godini iznosi 1.719.467 eura, a u 2027. godini 1.292.563 eura i koristit će se za tekuće i investicijsko održavanje i dodatna ulaganja u opremu. Na izvoru 52 donos u 2025. godinu iznosi 1.557 eura, odnosi se na projekt Bilateralni projekt koji je završio ranijih godina. Odnos sredstava na izvoru 31 u 2025. godini iznosi 100.000 eura i prijenos ostaje isti sve do kraja 2027. godine. Najveći dio su prihodi od izvođenja tečajeva trajne izobrazbe, sredstva su namijenjena za tekuće i investicijsko održavanje, dodatna ulaganja u opremu, te odlaske na stručne konferencije u svrhu edukacije.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 613.676,11 EUR | 691.099,49 EUR |
| Dospjele obveze | 0 | 0 |

Stanje obveza Stomatološkog fakulteta na dan 31.12.2023. iznosi 613.676,11 eura, sve obveze su nedospjele. Od toga međusobne obveze proračunskih korisnika iznose 10.787,19 eura, a obveze za rashode poslovanja iznose 602.888,92 eura. Sastoje se od obveza: plaće za prosinac 2023. podmirene u siječnju 2024 i materijalnih rashoda podmirenih u siječnju 2024. Međusobne obveze za proračunske korisnike odnose se na obveze za povrat sredstava na ime bolovanja koje refundira HZZO.

Stanje obveza Stomatološkog fakulteta na dan 30.06.2024. iznosi 691.099,49 eura, sve obveze su nedospjele. Od toga međusobne obveze proračunskih korisnika iznose 4.526,04 eura, a obveze za rashode poslovanja i nabavu nefinancijske imovine iznose 686.573,45 eura. Obveze za plaće za lipanj podmirene su u srpnju 2024., kao i obveze za materijalne i financijske rashode podmirene su nakon predaje obračuna. Međusobne obveze za proračunske korisnike odnose se na obveze za povrat sredstava na ime bolovanja koje refundira HZZO. Hrvatski zavod za zdravstveno osiguranje je, sukladno Zakonu o obveznom zdravstvenom osiguranju (NN 80/13, 137/13, 98/19 i 33/23), refundirao naknadu plaće za bolovanje na teret HZZO-a proračunskim korisnicima čije se plaće isplaćuju na teret sredstava državnog proračuna, te smo zatvorili većinski dio potraživanja prema HZZO-u.

Zagreb, 19. prosinca, 2024.

Dekan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.sc. Marin Vodanović